CELEX: 22016D1797
Language: el
Date: 2016-09-15 00:00:00
Title: Απόφαση αριθ. 1/2016 της κοινής επιτροπής εφαρμογής που συγκροτήθηκε με την εθελοντική συμφωνία εταιρικής σχέσης μεταξύ της Ευρωπαϊκής Ένωσης, αφενός, και της Δημοκρατίας της Ινδονησίας, αφετέρου, της 15ης Σεπτεμβρίου 2016, σχετικά με την ημερομηνία έναρξης του συστήματος αδειών για την επιβολή της δασικής νομοθεσίας, τη διακυβέρνηση και το εμπόριο (FLEGT) [2016/1797]

11.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 274/62
            
         Απόφαση αριθ. 1/2016 της κοινής επιτροπής εφαρμογής που συγκροτήθηκε με την εθελοντική συμφωνία εταιρικής σχέσης μεταξύ της Ευρωπαϊκής Ένωσης, αφενός, και της Δημοκρατίας της Ινδονησίας, αφετέρου
   της 15ης Σεπτεμβρίου 2016
   σχετικά με την ημερομηνία έναρξης του συστήματος αδειών για την επιβολή της δασικής νομοθεσίας, τη διακυβέρνηση και το εμπόριο (FLEGT) [2016/1797]
   Η ΚΟΙΝΗ ΕΠΙΤΡΟΠΗ ΕΦΑΡΜΟΓΗΣ,
   Έχοντας υπόψη την εθελοντική συμφωνία εταιρικής σχέσης μεταξύ της Ευρωπαϊκής Ένωσης και της Δημοκρατίας της Ινδονησίας (εφεξής η «συμφωνία»), η οποία, μετά την επικύρωση από τα συμβαλλόμενα μέρη, τέθηκε σε ισχύ την 1η Μαΐου 2014,
   Εκτιμώντας τα ακόλουθα:
   
               (1)
            
            
               Η συμφωνία προβλέπει στο άρθρο 14 παράγραφος 5 στοιχείο ε) ότι η κοινή επιτροπή εφαρμογής της συμφωνίας συμφωνεί ως προς την ημερομηνία από την οποία θα αρχίσει να λειτουργεί το σύστημα αδειών FLEGT κατόπιν αξιολόγησης της λειτουργίας του ινδονησιακού συστήματος διασφάλισης της νομιμότητας της ξυλείας (TLAS) με βάση τα κριτήρια που ορίζονται στο παράρτημα VIII.
            
         
               (2)
            
            
               Μια κοινή ανεξάρτητη αξιολόγηση του TLAS της Ινδονησίας κατέληξε στο συμπέρασμα ότι το TLAS της Ινδονησίας είναι ένα ισχυρό σύστημα και ότι το σύστημα πληροί τα κριτήρια για την αξιολόγηση της λειτουργικότητάς του που καθορίστηκαν βάσει του παραρτήματος VIII της συμφωνίας.
            
         
               (3)
            
            
               Τα δύο συμβαλλόμενα μέρη έχουν ολοκληρώσει τις αντίστοιχες εσωτερικές διαδικασίες και έχουν αμοιβαία κοινοποιήσει, μέσω της ΚΕΕ, την ετοιμότητά τους να θέσουν σε λειτουργία το σύστημα αδειών FLEGT.
            
         
               (4)
            
            
               Η ΚΕΕ θα συνεχίσει να παρακολουθεί την εφαρμογή της συμφωνίας και τα μέρη έχουν προσδιορίσει κοινές δράσεις στις οποίες θα δοθεί προτεραιότητα κατά τη διάρκεια του 2017 ώστε να εξασφαλιστεί η αποτελεσματική εφαρμογή της συμφωνίας.
            
         ΑΠΟΦΑΣΙΖΕΙ:
   Άρθρο 1
   Το σύστημα αδειών FLEGT τίθεται σε λειτουργία την 15η Νοεμβρίου 2016.
   Άρθρο 2
   Η παρούσα απόφαση συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και ινδονησιακή γλώσσα και όλα τα κείμενα είναι εξίσου αυθεντικά. Σε περίπτωση διαφορετικής ερμηνείας, υπερισχύει το αγγλικό κείμενο.
   Άρθρο 3
   Η παρούσα απόφαση αρχίζει να ισχύει στις 15 Νοεμβρίου 2016.
   
      Γιογκιακάρτα, Ινδονησία, 15 Σεπτεμβρίου 2016.
      
         
            Για τη Δημοκρατία της Ινδονησίας
         
         IB Putera PARTHAMA, PhD.
         
            Γενικός Διευθυντής Αειφόρου Διαχείρισης των Δασών, Υπουργείο Περιβάλλοντος και Δασοκομίας, Ινδονησία
         
      
      
         
            Για την Ευρωπαϊκή Ένωση
         
         Charles-Michel GEURTS
         
            Αναπληρωτής Αρχηγός Αποστολής
         
         
            Αντιπροσωπεία της ΕΕ στην Ινδονησία και το Μπρουνέι